A Faapefea on fesootai le Atua ma tagata i le amataga?
· I le amataga, na foafoa ai e le Atua le lalolagi ina ia nonofo ai tagata (Isaia 45:18). Ina ua saunia mea uma, sa Ia foafoaina loa Atamu mai le efuefu o le eleele (Kenese 2:4-7). I le aso lava lea, na Ia foafoaina ai Eva mai le tasi o ivi asoaso o Atamu (Kenese 2:18, 21-22). Ua atoatoa nei le tagata ma ua sauni e nofoia le lalolagi fa‘ato‘ā foafoaina (Kenese 1:27).
· Ao fai lenei faagaoioiga, sa tele lava se fesootaiga i le va o le Atua ma Atamu:
· Na Ia tuuina atu ia Atamu faatonuga mo galuega e tatau ona ia faia i Etena (Ken 2:15).
· Na Ia faailoa atu ia te ia tulaga e gata mai ai lana pule (Ken. 2:16-17).
· Na Ia faiatu ia te ia e faaigoa mea ola (Ken. 2:19).
· Na Ia faafeiloaia o ia iā Eva, ma faatasia i laua i le faaipoipoga (Ken 2:22-24).
· Na faatonuina e le Atua Atamu ma Eva i le auala e tatau ona la amio ai ma mea e aai ai (Kenese 1:28-29). Na Ia foafoaina i laua o ni tagata e ola fa‘atasi ma isi, ma le tomai e feso‘ota‘i ai—e lē gata i le va o i laua lava, ae fa‘apea fo‘i ma isi foafoaga (e pei o agelu, mo se fa‘ata‘ita‘iga). Ona Ia foafoaina lea o le aso lona fitu ina ia mafai ai ona Ia fiafia i fesootaiga faatasi ma tagata  i le gasologa o lea aso. Mai lava i lea taimi, sa feiloa‘i ai o Ia ma i laua i aso ta‘itasi i le taimi mālū o le aso (Kenese 3:8).
E      Faapefea on taofia e tagata le fesootaiga ma le Atua?
· Na foafoaina Atamu ma Eva ma le tomai e filifili sa'oloto ai. Ina ia mafai ona la fa'aaogaina lea sa'olotoga, na foa'i atu ai e le Atua mea uma ia i la'ua, ae taofia mo Ia lava se la'au e tasi (Kenese 2:16-17).
· I luga o lea lava laau, o lē faaosooso—o lē na faafoliga o se gata ma o loo manatu mamafa i le manuia o Atamu ma Eva—ni pepelo faasolosolo (lea na toe faailoa atu e Eva ia Atamu): e lē mafai ona oulua oti (“o le a lē oti oulua”); o le a avea oulua ma atua (“o le a pei oulua o le Atua”); o loo natia e le Atua le upu moni mai ia te oulua (“ua silafia e le Atua…”) (Kenese 3:1-5).
· O le tosina atu i le matagofie o le fua fa‘asāina, na ‘ai ai Eva ma fa‘aoso Atamu, o lē na ‘ai fo‘i i ai (Kenese 3:6). I lea taimi, na mou atu ai le ofu o le mamalu sa ufitia ai i laua; na la iloa ai lo la le lavalavā; ma sa la saʻili ai i ni auala e ufiufi ai lo la sese (Kenese 3:7).
· O le isi tali atu le lelei, o lo la lagona o le nofosala tele ona o lo la lē usiusitaʻi, lea na la lē toe mananaʻo ai e fesootaʻi ma le Atua (Kenese 3:8).
I      Faapefea ona taumafai le Atua e toe faaleleia le fesootaiga?
· I le silafia e le Atua ua agasala Atamu ma Eva—e pei o Lana masani—na Ia agai atu e talanoa ma i laua. Ae i se taimi muamua, ua le agai mai ma le fiafia e fetaiai ma Ia, ae ua faatalitali sei vaalaau atu le Atua e latou te feiloai (Ken. 3:8-9).
· E ui lava sa la lē mananaʻo e fesootaʻi ma le Atua, sa finagalo le Atua e fesootaʻi ma i laua. E lei alo ese o Ia mai le tagata agasala, sa Ia faailoa atu i ai lana agasala, ma sa sailia lona salamō (Kenese 3:10-11).
· I seneturi mulimuli ane, na silasila atu ai le Atua i se isi tagata agasala ina ia maua ai lona salamō: o Peteru (Luka 22:61-62). E ese mai ia Peteru, o lē na ta‘utino atu i lana agasala, o Atamu ma Eva na taumafai e tauamiotonui la‘ua lava i luma o le Atua ma tu‘ua‘ia isi i a la solitulafono (Kenese 3:12-13).
· I aso nei, e faapena fo‘i a tatou amioga. Tatou te pipii atu i le agasala ma taumafai e tauamiotonu i tatou lava. E ui ina “pipii” mai le agasala ia i tatou, ae o loo finagalo pea le Atua e toe faafo‘isia i tatou, ma ua Ia valaau mai: “O mai ia te A‘u” (Isaia 55:3).
O    Aisea e le mafai ai ona tatou fesootai sao ma le Atua i le taimi nei?
· Na fa‘aali atu e le Atua i le ulugali‘i agasala i‘uga o la la‘ua agasala, e aofia ai ma le lē mafai ona toe talanoa tu‘usa‘o atu i le Atua ina ua tuliesea i la‘ua mai Etena (Kenese 3:16-24).
· Iuga mo Eva: Tiga i taimi e fanau ma faafailele ai ma le aveesea o le tulaga  tutusa ma Atamu
· Iuga mo Atamu: Galue ma le tiga ma ai ma le afu
· Iuga mo laua uma: Oti ma le vavaeese mai le Atua
U     Faapefea ona tatou fesootai ma le Atua i aso nei?
· Ina ia fesootai mai ia i tatou i aso nei, ua tusia ai e le Atua ni “tusi faasinomaga” se lua: o le foafoaga ma le Tusi Paia (Roma 1:20; 2 Timo. 3:15).
· E ui ina molimau mai le foafoaga ia i tatou e uiga i le Foafoa, ae ua matuā pisia lava i le agasala. Ae peita'i, o loo i ai i le Tusi Paia ta'iala manino ma tu'usa'o, na tu'uina mai e perofeta sa o latou maua fe'au mai le Atua. I totonu o le Tusi Paia, tatou te maua ai fo'i le fa'aaliga sili ona atoatoa o le Atua e ala i le soifuaga ma le galuega a Iesu (Eperu 1:1-2). O iinā tatou te iloa ai po o ai i tatou, po o fea tatou te ō mai ai, ma po o fea tatou te agaʻi i ai. O iinā tatou te maua ai le fuafuaga a le Atua mo o tatou olaga.
· E le gata i lea, e fetalai mai le Atua ia i tatou e ala i le tatalo (Salamo 5:2); agelu (Galuega 8:26); perofeta (Ioelu 2:28);  aemaise lava, e ala i le Agaga Pa‘ia (Ioane 14:26).

FA'AOPOOPOGA: TALA I LE SOIFUAGA O ELLEN G. WHITE
O Ellen Gould ma Elizabeth Harmon, o i la'ua e aupito i laiti i le fanau e to'avalu a Eunice ma Robert Harmon, na fananau i le aso 26 o Novema, 1827 i Gorham, Maine, i le Iunaite Setete o Amerika.
E leʻi umi ae siitia atu le aiga i Portland, o se aai tele i Maine, ina ia faalautele la latou pisinisi fai pulou.
O le iva o tausaga o Ellen, na togi ai e se tamaitiiti a'oga se maa ma manu’a ai ona foliga. O lea manu'a na tutupu ai ni a'afiaga tumau ma iu ai ina tu’ua e ia le a'oga ma fa'atapula'aina ai foi lona olaga fesoota’i atu i isi.
Na talia e le aiga aʻoaʻoga a William Miller, ma sa papatisoina Ellen i le ekalesia Metotisi i le 1842.
Ae sa lagona e Ellen le leiloa o lona fa‘asinomaga ma manatu ai e lē tatau o ia i le fa‘aolataga, ae sa fesoasoani atu Pastor Levi Stockman ina ia malamalama i le alofa moni o le Atua.
Mai lea lava taimi, sa matuā alofa tele ai o ia ia Iesu ma auauna atu ai i lona Alii i aso uma o totoe o lona olaga.
